b'\n_START_ARTICLE_\nDresdenas (2006 filmas)\n_START_SECTION_\nTurinys\n_START_PARAGRAPH_\nAna \xe2\x80\x93 slaugytoja Dresdeno ligonin\xc4\x97je, kuriai vadovauja jos t\xc4\x97vas. Nors frontas vis labiau art\xc4\x97ja, mergina ketina tek\xc4\x97ti u\xc5\xbe kolegos gydytojo Aleksandro ir vis dar bando gyventi \xc4\xafprast\xc4\x85 civili\xc5\xb3 gyvenim\xc4\x85. \xc5\xa0eima tylomis supranta, kad karas pralaim\xc4\x97tas ir tik jaunesnioji sesuo Magda, draugaujanti su gauleiteriu, demonstruoja i\xc5\xa1tikimyb\xc4\x99 nacizmui._NEWLINE_Tuo metu netoli miesto nukrenta brit\xc5\xb3 l\xc4\x97ktuvas. Su\xc5\xbeeistam pilotui Robertui pavyksta pasisl\xc4\x97pti, o dien\xc4\x85 atsidurti mieste. \xc4\x8cia jis pasislepia ligonin\xc4\x97s r\xc5\xabsyje, kur po keli\xc5\xb3 dien\xc5\xb3 susiduria su Ana. \xc5\xa0i mano, kad Robertas, kalbantis voki\xc5\xa1kai su akcentu, yra \xc5\xa1nipas ir ima j\xc4\xaf globoti. Netrukus tarp j\xc5\xb3 \xc4\xafsiplieskia meil\xc4\x97, ta\xc4\x8diau Anos t\xc4\x97vas ir Aleksandras, su\xc5\xbeinoj\xc4\x99 apie roman\xc4\x85, neketina paleisti merginos. Apsvaigintas Robertas paliekamas namo pal\xc4\x97p\xc4\x97je, o visa \xc5\xa1eima skuba \xc4\xaf gele\xc5\xbeinkelio stot\xc4\xaf, ketindama i\xc5\xa1vykti i\xc5\xa1 miesto, kai prasideda didysis Dresdeno bombardavimas...'